google/wiki40b huggingface dataset:
Miklucho–Maklajaus etnologijos ir antropologijos institutas

Rusijos mokslų akademijos Miklucho–Maklajaus etnologijos ir antropologijos institutas (rus. Институт этнологии и антропологии им. Н. Н. Миклухо-Маклая РАН) – vienas svarbiausių Rusijos mokslų akademijos kultūrinės, socialinės ir fizinės antropologijos studijų centrų, veikiantis Maskvoje.

Istorija

Įkurtas 1933 m. Leningrade (dab. Sankt Peterburgas), 1943 m. evakuotas į Maskvą. Ištakos oficialiai siejamos su Petro I laikais įsteigta kunstkamera, 1947 m. pavadintas vardu N. Miklucho–Maklajaus, kuris 1871–1877 m. tyrinėdamas Naująją Gvinėją ieškojo galimybių paversti ją Rusijos kolonija. Tarybiniu laikotarpiu institutas veikė ne tik kaip mokslo institucija, bet ir kaip vienas analitikos bei propagandos centrų.

Veikla

2008 m. buvo 18 padalinių, dirbo daugiau kaip 200 specialistų. Oficialiais duomenimis, kasmet išleidžiama apie 50 monografijų. Svarbesni tęstiniai leidiniai: kasmet leidžiamas leidinys „Rasės ir tautos“ (Rasy i narody), žurnalas „Etnografinė apžvalga“ (Ėtnografičeskoe obozrenie), „Antropologijos žinynas“ (Vestnik antropologu), „Rusijos etnografo biblioteka“ (Biblioteka Rossijskogo etnografą) ir kiti.
Etninės kultūros, istorijos, etninių grupių tarpusavio santykių ir konfliktų tyrimai daugiausia atliekami buvusios TSRS ir buvusiose socialistinėse šalyse. XXI a. pradžioje pirmenybė teikiama tyrimams Rusijoje, NVS šalyse. Siekiama padėti Rusijos federacijos politinei vadovybei vykdyti efektyvesnę vidaus ir užsienio politiką.
Mykolas Beržanskis

Mykolas Beržanskis (1691 liepos 3 d. Žemaitijoje – 1736 kovo 29 d. Pašiaušėje, Kelmės r.) – SJ, mokyklinių dramų autorius.
Studijavo Vilniuje. Lietuvių pamokslininkas Vilniuje ir Kražiuose. Buvo Pašiaušės jėzuitų kolegijos rektorius. 1722–1723 dėstė retoriką Vilniuje, čia 1723 pastatytos dvi jo dramos: Flaminia inversae Romae Amoris („Lemtingi dieviškos meilės ženklai virš Romos“) ir Flos regum („Karalių gėlė“).
GMC Envoy

1998

1998 metais Envoy buvo tik GMC S-15 Jimmy prabangesnė versija. Automobilis naudojo 190 AG turintį (142 kW) V6 Vortec 4300 variklį ir buvo gaminamas iki 2000 metų.
Kazys Paulikas

Biografija

1978 m. baigė Klaipėdos 21-ąją vidurinę mokyklą, 1981 m. baigė Klaipėdos 42-ąją profesinio lavinimo mokyklą. 1981–1983 m. dirbo AB Vakarų laivų remonto įmonėje. 1983–1985 m. tarnavo sovietinėje armijoje. 1985–1987 m. dirbo Klaipėdos liftų priežiūros įmonėje techniniu darbuotoju. 1987–1989 m. dirbo Valstybinėje priešgaisrinėje gelbėjimo tarnyboje ugniagesiu. 1989 m. neakivaizdžiai baigė Šiaulių pedagoginio instituto Klaipėdos fakultetą. 1989–1991 m. plėtojo nuosavą verslą Rusijos rinkoje. 1991 m. Lietuvoje įsteigė „Nesė Group“ įmonę UAB „Nesė“.
1993–1995 m. – Klaipėdos miesto ir apskrities futbolo federacijos prezidentas, 1995–1996 m. – Klaipėdos apskrities sunkiosios atletikos federacijos prezidentas. 2003 m. įsteigė Lietuvos lošimų operatorių asociaciją, 2003–2006 m. – šios asociacijos prezidentas.
1995 m. Lietuvos liberalų sąjungos narys, Klapėdos skyriaus primininko pavaduotojas, 2003 m. Liberalų ir centro sąjungos Klaipėdos miesto skyriaus narys. 2003–2007 m. Klaipėdos miesto savivaldybės tarybos narys, Turto komiteto pirmininkas. Nėra jokios partijos narys nuo 2010 m.
Klaipėdos miesto futbolo federacijos viceprezidentas.
2009 m. – Klaipėdos prekybos, pramonės ir amatų rūmų viceprezidentas. Asociacijos „Mano miestas Klaipėda" steigėjas ir prezidentas.
Išsiskyręs, vaikai Paulius, Eimantas.
Pakvaišę dėl Merės

Trumpa santrauka

Į mokyklos išleistuves moksliukas Tedas turėjo eiti drauge su gražiausia klasės mergina Mere. Tačiau jį ištiko neįtikėtina ir… labai pikantiška nelaimė – užtrauktuku jis prisižnybo savo pasididžiavimą.
Svajonių pasimatymas taip ir neįvyko. Po kelių dešimčių metų Tedas, niekaip negalintis atsikratyti minčių apie mylimąją, pasamdo privatų detektyvą, kad šis surastų Merę. Tačiau seklys, ją suradęs, pats įsimyli, todėl Tedui pameluoja – neva jo buvusi mylimoji virto storule ir turi penkis vaikus. Kol detektyvas mano atsikratęs konkurento ir inirtingai mergina gražuolę, Tedas nusprendžia pats pamatyti Merę.
Kriokliai

Aplinkinės gyvenvietės

Biliūniškės – 2 km
Šmotiškis

Istorija

1765 m. Balninkų seniūnijos vienkiemis. XIX a. priklausė Alantos parapijai.
Platonas Kulakovskis

Biografija

Gimė 1848 m. liepos 8 d. Panevėžyje. Mokėsi Panevėžio realinėje mokykloje, nuo 1864 m. mokėsi Vilniuje, kurią 1866 m. baigė aukso medaliu. Vėliau mokėsi istoriją ir filologiją Maskvos universitete. 1870 m. baigus mokslus paskirtas rusų kalbos mokytoju Vladimire, bet tais pačiais metais perkeltas į Maskvą, kur dirbo iki 1878 metų. Domėjosi vakarų slavų literatūra, buvo išvykęs į Prahą, Liublianą ir Zagrebą. 1878-1882 m. dėstė rusų kalbą Belgrade. Nuo 1884 m. dėstė rusų kalbą Varšuvos universitete. 1886-1892 m. buvo laikraščio Варшавского дневника redaktoriumi. 1893-1902 m. gyveno Zagrebe, kur tyrinėjo Kroatijos istoriją. Nuo 1902 m. dirbo Rusijos valstybės žinių redakcijoje. 1908-1911 m. redagavo laikraštį Rusijos pakraštyje. Buvo įvairių slavistinių organizacijų narys, parašė nemažai straipsnių slavizmo tematika. Mirė 1913 m. gruodžio 31 d. Sankt Peterburge.
Skaiva Jasevičiūtė

Biografija

Šeima: tėvai – Sigitas ir Rasa bei jaunesnioji sesuo Eglė gyvena Klaipėdoje. Vyras - verslininkas Artūras Kraujalis 
Klaipėdos universiteto Socialinių mokslų fakultete baigė komunikacijos ir informacijos bakalauro studijas, 2004 m. įgijo žurnalistės specialybę.
Karjerą pradėjo 1999 m. Klaipėdos radijo stotyse „Bumsas“, „Vakarų linija", „Vox maris", buvo TV3 laidos „Nomeda“ ir kartu su „Radioshow“ LNK laidos „Auksinis liežuvis“ redaktore. Dalyvavo LNK realybės šou „Baras 2“, LNK televizijoje kartu su Algiu Ramanausku-Greitai vedė muzikinę laidą NML, buvo „Sudaužytų širdžių klubas“ (TV3) vedėja.
Dirba radijo stotyje M-1, yra mėnesinio žurnalo moterims „Joy“ vyriausioji redaktorė. Vedė nemažai pramoginių renginių ir koncertų visoje Lietuvoje bei užsienyje. 2008 m. kartu su Arūnu Valinsku vedė TV3 muzikinį šou „Žvaigždžių vartai“. 2009 m. dalyvavo LNK muzikiniame šou „Žvaigždžių duetai 3“, kuriame dainavo duete kartu atlikėju Ruslanu Kirilkinu, tačiau prizinių vietų neužėmė. Nuo 2011 m. veda laidą „Keturkojis šou“ TV8 kanale. 2015 metų spalio 17 dieną susituokė su verslininku Artūru Kraujaliu.
Narcizas Prielaida

Narcizas Prielaida (g. 1920 m. sausio 20 d. Akstafoje, Azerbaidžane- m. 2015 kovo 31 d. Ženevoje (Šveicarija)) – lietuvių išeivijos veikėjas, diplomatas.

Biografija

Šeima gyveno Klaipėdoje, Šiauliuose, prasidėjus sovietinei okupacijai persikėlė į Šveicariją.
1945-1949 m. mokėsi Ženevos Meno mokykloje, studijavo jūrų teisę. Dirbo įvairiose draudimo kompanijose. Keletą metų buvo Šveicarijos lietuvių bendruomenės pirmininkas. 1980 m. buvo paskirtas Pasaulio lietuvių bendruomenės Valdybos atstovu Žmogaus teisių Komitete prie Jungtinių Tautų, 1982 m. priimtas į Tarptautinę žurnalistų federaciją, kur nuolat kėlė Lietuvos okupacijos klausimą.
1992 m. paskirtas pirmuoju Lietuvos atstovu prie Jungtinių Tautų biuro ir kitų tarptautinių organizacijų Ženevoje. Juo dirbo iki 1996 m.
N. Prielaida 2007 m. apdovanotas ordino „Už nuopelnus Lietuvai“ Karininko kryžiumi.
Michalina Meškauskienė

Biografija

Nuo 1925 m. studijavo Lietuvos universitete. 1925–1929 m. priklausė Lietuvos socialistų revoliucionierių maksimalistų sąjungai. 1928–1935 m. kalinta. Vinco Krėvės remiama 1936 m. organizavo prokomunistinį žurnalą „Literatūra“. 1937–1940 m. Lietuvos Raudonosios pagalbos CK narė. 1939–1940 m. redagavo laikraštį „Už liaudies teises“.
1940 m. Liaudies Seimo atstovė, LSSR žemės ūkio ministerijos Žemės reformos departamento direktorė. 1940–1941 m. „Valstiečių laikraščio“ redaktorė ir Meno reikalų valdybos prie LSSR LKT viršininkė. 1941 m. Penzos srities socialinio aprūpinimo skyriaus vedėja. 1941–1943 m. LSSR LKT įgaliotinė evakuotųjų Lietuvos gyventojų reikalams Baškirijos ATSR ir Sverdlovsko srityje. 1944–1945 m. LSSR švietimo liaudies komisaro, 1945–1946 m. Vyriausiosios kariškių šeimų valstybinio aprūpinimo ir buities sutvarkymo valdybos prie LSSR LKT viršininko pavaduotoja. 1946–1947 m. LSSR Ministrų Tarybos Reikalų valdybos kultūros ir sveikatos apsaugos skyriaus viršininkė. 1947 m. kinematografijos, 1953–1955 m. socialinio aprūpinimo, 1955–1961 m. kultūros ministro pavaduotoja. 1948–1953 m. LSSR kinematografijos ministrė.
1949–1954 m. kandidatė į LKP CK narius. 1940–1963 m. LSSR AT deputatė, 1940–1947 m. Prezidiumo narė.

Kūryba

Atsiminimai parašyti beletrizuotu stiliumi, ryškiai ideologizuoti. Juose gausu rašytojų portretų, dažniausiai šališkai retušuotų (Vincas Krėvė, Liudas Gira, Aleksandras Gudaitis-Guzevičius, Petras Cvirka, Antanas Venclova, Kostas Korsakas, Kazys Boruta, Salomėja Nėris, Sofija Kymantaitė-Čiurlionienė, Ieva Simonaitytė ir kt.).
Žiogai (Šiauliai)

Aplinkinės gyvenvietės

Apušėliai – 2,7 km
Lygudai – 2,3 km
Jauneikiškės – 6 km
 GRUZDŽIAI – 6,3 km
Pakarniukai – 2 km
Aukštuoliai (Šiauliai) – 2 km
Verbūnai – 3,8 km 
 KURŠĖNAI – 15 km
Jurgaičiai (Kužiai) – 4 km 
 ŠIAULIAI – 20 km
Maniūšiai – 1,5 km
Roksalė

Aplinkinės gyvenvietės

Kvetkai – 3,7 km
BIRŽAI – 28 km
Pilskalnė – 6 km
Pilkalnė – 6,2 km
Roviškėlės – 3 km
PAPILYS – 12,1 km
Suvainiškis – 5,2 km
Baryškiai – 3,1 km
Medikiai (Biržai) – 2,6 km
Sipeliai – 4,9 km
Karščio salos efektas

Karščio salos efektas (angl. heat island) yra reiškinys, kada tam tikrame regione vidutinė temperatūra yra aukštesnė nei aplinkinėse vietovėse. Dažniausiai tai pastebima lyginant miestų ir netoli jų esančių kaimo vietovių klimatą. Tokiais atvejais temperatūrų skirtumus daugiausiai nulemia tai, kad pastatų statyboje ir kelių tiesime naudojamos medžiagos sugeria ir išlaiko daugiau saulės šilumos nei natūrali gamta. Be to, miestuose į aplinką išskiriama daugiau dėl žmogaus veiklos atsirandančios šilumos, o pastatai sulaiko ją galintį išsklaidyti vėją.
Pirmasis karščio salos efektą aprašė Luke Howard 1818 metais, analizuodamas Londono klimatą. Vėliau panašūs atradimai buvo padaryti analizuojant Paryžiaus bei Vienos orus. Šiuo metu karčio salos efektas pastebimas daugelyje didesnių miestų.
Stanislovas Radvila

Biografija

Kunigaikštis, kilęs iš Radvilų giminės Nesvyžiaus šakos, tėvas Kristupas Mikalojus Radvila, motina Marija iš Popielų. Sesuo Ana Marija Radvilaitė.

Šeima

Žmona Helena Jerome. Sūnus Ježis Mikalojus Radvila (Jerzy Mikołaj Radziwiłł, g. 1956 m.) vedė Teresę iš Kazakevičių giminės. Jų vaikai Joana (g.1983 m.), Ana (g. 1987 m.) ir Mykolas (g. 1990 m.). Kitas sūnus Kšištofas Mikalojus Radvila (Krzysztof Mikołaj Radziwiłł, g. 1958 m.) nevedęs.
Lenkijos kooperacijos veikėjas.
Ṯ

Ṯ (minuskulas: ṯ) yra naudojamas atstoti garsą [t̪] suvienytoje mapudungunų kalbos abėcėlėje. Puštūnų kalbos romantizacijoje, kartais naudojama atstoti retrofleksinį T.
1981 m. Europos krepšinio čempionatas

XXII Europos vyrų krepšinio čempionatas vyko 1981 m. tuometinėje Čekoslovakijoje (Bratislava, Haviržovas, ir Praha). Čempionatą laimėjo TSRS krepšinio rinktinė, finale rezultatu 84:67 nugalėjusi Jugoslavijos rinktinę. Bronzos medalius iškovojo Čekoslovakijos vyrų krepšinio rinktinė, rezultatu 101:90 nugalėjusi Ispanijos rinktinę. TSRS rinktinės sudėtyje žaidė ir Europos čempionu tapo Sergejus Jovaiša.

Pirmasis etapas

Pirmajame turnyro etape komandos buvo suskirstytos į dvi grupes – vienoje jų buvo šešios rinktinės. Kiekviena rinktinė sužaidė po vienerias rungtynes su visomis savo grupės komandomis. Už pergalę grupėje buvo skiriami 2 taškai, už pralaimėjimą – 1 taškas.
Po tris geriausias kiekvienos grupės komandas pateko į antrą – šešių komandų vieno pogrupio varžybų etapą, kuriame pirmąsias dvi vietas užėmusios komandos žaidė finalines rungtynes dėl aukso medalių, o trečią ir ketvirtą vietas pogrupyje užėmusios komandos kovojo dėl bronzos medalių. Likusios rinktinės žaidė dėl 7-12 vietų.
Aušra (Tilžė)

Istorija

Leido ir redagavo Enzys Jagomastas. Iki 1897 m. Nr. 23 vadinosi „Lietuviszkas laiszkas“, nuo 1897 m. Nr. 24 – „Auszra“. Iki 1897 m. Nr. 38 ėjo kartą, vėliau – dukart per savaitę. Išėjo 258 numeriai gotišku šriftu.
Leido priedus: „Antras pridėjimas prie Lietuviško laiško“, „Aušros pridėtka“, „Namų prietelis“, „Pirmas pridėjimas prie Lietuviško laiško“, „Pridėjimas prie Aušros“.
Redagavo Jurgis Arnašius, Enzys Jagomastas, D. Letcas, Kristupas Voska.
Probandas

Probandas - asmuo, nuo kurio pradedama šeimos genetinė konsultacija (arba pirmasis iš šeimos dėl genetinio sutrikimo kreipęsis, tiriamas jos narys). Genetinių sutrikimų gali būti turėję ir probando protėviai, tačiau tokios informacijos patikrinimo galimybės labai ribotos. Diagnozavus genetinį sutrikimą probandui, didėja atitinkamos diagnozės tikimybė jo giminaičiams. Naudojant genealoginę schemą, probandu gali būti pasirenkamas ne pirmasis diagnozuotas asmuo, bet giminaitis iš vyresnių kartų (tėvų, senelių), esant įrodymams, kad pastarieji turėjo atitinkamą genetinį sutrikimą.
Startuolis

Startuolis (angl. startup) – inovatyvi informacinių technologijų, biotechnologijų ar kitų aukštųjų technologijų įmonė, veikianti ne ilgiau nei 5 metus. Pasižimi didžiule rizika, dideliu augimo potencialu, nuostolinga veikla, aukštomis operacinių ar mokslinių tyrimų ir eksperimentinės plėtros sąnaudomis. Finansuojamos rizikos kapitalo fondų.
Tėviškės garsas

Tėviškės garsas – lietuvių savaitraštis, leistas 1945–1948 m. Švainfurte, Vokietijoje.

Istorija

Leido Lietuvių tremtinių bendruomenės komitetas. Išėjo 117 numerių.
Atsakingasis redaktorius Medardas Bavarskas, redaktoriai Stasys Gečas, Simas Urbonas, redakcijos narys Jonas Pranas Palukaitis.
Samoa

Politika

1960 m. buvo priimta šalies konstitucija, kuri įsigaliojo 1962 m., kai Samoa atgavo nepriklausomybę nuo Naujosios Zelandijos. Konstitucija paremta parlamentine demokratija, paimta pavyzdžiu nuo Didžiosios Britanijos.
Nuo 1998 m. šalies ministro pareigas užima Tuilaepa Aiono Sailele Malielegaoi, o nuo 2007 m. šalį valdo Tufuga Efi.
Šalies parlamentą, kuris vadinamas Fono, sudaro 49 nariai renkami 5 metų kadencijai.

Ekonomika

Samoa būdinga tradicinė ekonomika, daugiausia besirementi žemės ūkiu. Taip pat yra kabelių gamyba užsiimanti įmonė „Yazaki Corporation“, maisto, baldų gamybos įmonės, apie ketvirtadalis pajamų ateina iš turizmo.
Svarbiausia šalies produkcija: kopra, bananai, kakava, kava. Vietiniam vartojimui auginami ananasai, taras, cukranendrės. Verčiamasi žvejyba.

Demografija

Daugumą Samoa gyventojų sudaro vietiniai samojiečiai (92,6 %). Dar 7 % sudaro taip vadinami euroneziečiai (maišyta rasė, susidariusi susimaišius europiečiams ir viet. gyventojams), 0,4 % – europiečiai.
3/4 šalies gyventojų gyvena Upolu saloje, ypač sostinėje Apijoje. Dauguma gyvenviečių yra salų pakrantėse.
Samoa ir anglų yra valstybinės ir plačiai vartojamos šalies kalbos.
Beveik visi Samoa gyventojai yra oficialiai krikščionys, tačiau nei viena iš krikščioniškų bažnyčių nesudaro ryškios daugumos: kongregacionalistai – 35,5 %, katalikai – 19,6 %, metodistai – 15 %, mormonai – 12,7 %, sekminininkai – 10,6 %, Septintosios dienos adventistai – 3,5 %. 1,3 % samojiečių išpažįsta protėvių tikėjimą, nors iš tiesų daugelį tradicinių praktikų tebeatlieka ir Samoa krikščionys. Šalyje yra viena iš 7 pasaulyje bahajų šventyklų.

Kultūra

Samoa yra išsaugojusi savitą kultūrą, kuri iki šių dienų pasireiškia kasdieniame samojiečių gyvenime, švenčių metu, politikoje ir kt. Daug kur išlikusi sudėtinga hierarchinė sistema, vadinama fa’amatai. Išlikęs 'ava ritualas, rengiamas ypatingų įvykių proga. Samojiečiai turi turtingą mitologiją, kuri šiais laikais susipina su krikščionybe. Ritualiniai šokiai, sudėtingos tatuiruotės yra svarbi kultūros dalis.
Tradicinei architektūrai būdingi kupolo formos fale, kurių statybai naudojamos kokospalmės.
Populiariausios Samoa sporto šakos – regbis, vietinė kriteto forma kilikiti, netbolas. Gan populiarus yra tinklinis, boksas, sumo, kikboksas. Futbole Samoa yra viena silpniausių pasaulio rinktinių, tačiau iš šios šalies kilęs žymus australų futbolininkas Tim Cahill.
Thomas P. Heckmann

Thomas Peter Heckmann – vokiečių elektroninės muzikos diskžokėjus ir prodiuseris iš Mainco, Vokietija. Daugiausia grojantis techno, taip pat kitą įvairią pogrindinę elektroninę muziką.

Karjera

T. Heckmann kurti įkvėpė tokie atlikėjai kaip Kraftwerk, Jean Michel Jarre ir Pink Floyd.
Būdamas vienuolikos jis pradėjo kurti muziką elektroniniais vargonais, ją papildydamas aido garsais iš mikšerių ir įvairių plastikinių objektų. Vėliau Casio VL-1 sintezatoriumi sukūrė pirmąjį savo garso takelį. Tuomet T. Heckmann eksperimentavo su EBM, synth pop ir industrial muzikos stiliais.
T. Heckmann pirmasis rinkai išleistas įrašas buvo 1991 m. singlas „Liquid“, įrašytas pseudonimu Exit 100 kompanijos „Force Inc. Music Works“ iš Frankfurto. 1993 m. Heckmann įkūrė įrašų kompaniją „Trope Recordings“, o 1994 m. antrinę įrašų studiją „Acid Fuckers Unite“ (AFU). 1998 m. įsteigė „Wavescape“, o 2000 m. įrašų studiją „Sub~Wave“.
Mergelis

Mergelis – molinga klintinė nuosėdinė uoliena. Būna molio, smėlio ir dolomitiniai mergeliai. Mergelis yra žaliava cementui gaminti.
AirBaltic

Istorija

Oro linijų bendrovė įkurta 1995 m. rugpjūčio 28 d., sudarius sutartį tarp Latvijos valstybės ir SAS. Nuo jos įkūrimo 29 % „airBaltic“ akcijų priklausė SAS, 51 % – Latvijos valstybei, likusi dalis – kitiems investuotojams. Pirmieji skrydžiai pradėti tų pačių metų spalio 1 d. su pirmuoju kompanijos lėktuvu „Saab 340“.
1996 m. bendrovė įsigijo savo pirmąjį „AVRO RJ70“ ir partnerio statusu pradėjo dalyvauti SAS dažno keleivio programoje. 1997 m. įkurtas krovinių pervežimo padalinys, o 1998 m. įsigijo pirmąjį „Fokker 50“ lėktuvą. 1999 m. „airBaltic“ tapo uždarąja akcine bendrove ir visi jos lėktuvai „Saab 340“ buvo pakeisti „Fokker 50“ lėktuvais. 2001 m. SAS perperka „airBaltic“ akcijas iš kitų investuotojų. Latvijos valstybei tuo metu priklausė 52,6% akcijų, SAS – 47,2 %.
2003 m. „airBaltic“ įsigijo pirmąjį „Boeing 737-500“ lėktuvą, o 2004 m. birželio 1 d. bendrovė pradėjo tiesioginius skrydžius iš Vilniaus oro uosto. 2004 m. spalį bendrovės prekinis ženklas iš „Air Baltic“ pakeistas į „airBaltic“, lėktuvų dažymo spalvos pakeistos į baltą fiuzeliažą su šviesiai žalia uodega.
2008 m. bendrovė patyrė beveik 40 mln. eurų nuostolių ir 2009 m. birželio mėn. buvo priversta prašyti pagalbos iš Latvijos vyriausybės. 2009 m. sausio mėnesį bendrovės „airBaltic“ vadovybė įsigyja SAS oro linijoms priklausančias akcijas. Partnerystė su SAS pilnai nutraukiama.
2016 m. Parduota 20 % „airBaltic“ akcijų privatiems investuotojams. Tų pačių metų lapkričio 29 d. į Rygos oro uostą atvyko pirmasis iš dvidešimties užsakytų naujas orlaivis „Airbus A220-300“. Už pastaruosius 20 orlaivių sumokėjo 1,28 mlrd. eurų. 2018 m. bendrovė paskelbė už 2,5 mlrd. eurų perkanti 30 naujų „Airbus A220-300“ lėktuvų. Ši suma padidėtų iki beveik 5 mlrd. eurų, jei būtų išpildytas ir papildomų 30 lėktuvų užsakymas. Iki 2024 metų įvykdžius šį užsakymą, bendrovė skelbia ateityje ketinanti naudoti tik šio modelio lėktuvus.

Kryptys ir partneriai

„airBaltic“ iš Rygos skraido daugiau nei 60-ia krypčių (Europa, Skandinavija, NVS bei Vidurinieji Rytai) Papildomai šiomis kryptimis „airBaltic“ vykdo tiesioginius skrydžius iš Vilniaus ir Talino.
DNR sekoskaita

Istorija

DNR sekoskaitai pagrindą padėjo Frederiko Sendžerio tyrimai. Pirmieji sekoskaitos metodai pasirodė apie 1970 m.
Intervalas (muzika)

Intervalo kiekybė

Intervalo dydį – jo kiekybę (ir paties intervalo pavadinimą) lemia aprėpiamas diatoninės dermės laipsnių kiekis nuo pagrindo iki viršūnės. Pagal dydį inetrvalai vadinami lotyniškais kelintiniais mot. giminės skaitvardžiais (prima, sekunda, tercija, kvarta, kvinta ir t. t.) arba žymimi arabiškais skaitmenims. Intervalai iki oktavos (8) imtinai yra vadinami paprastaisias, virš oktavos – sudėtiniais (jie sudaromi iš oktavos ir paprastojo intervalo).

Intervalų apvertimas

Intervalai apverčiami vieną iš juos sudarančių garsų perkeliant oktava aukštyn (arba žemyn). Apverstiniai intervalai (inversiniai, komplementarieji), papildantys paprastuosius iki oktavos, o sudėtinius – iki dviejų oktavų, gaunami viena oktava paaukštinus intervalo pagrindą, arba viena oktava pažeminus jo viršūnę. Apverčiant intervalus, didieji intervalai visuomet virsta mažaisiais (ir atvirkščiai), o padidintieji – sumažintaisiais; grynieji visuomet virsta grynaisiais. Prima virsta oktava, sekunda – septima, tercija – seksta, kvarta – kvinta (ir atvirkščiai).

Intervalų sumavimas

Intervalus sumuojant (t. y. antrojo intervalo pagrindą prilyginant pirmojo intervalo viršūnei) sudaromi nauji intervalai. Naujai sudaryto intervalo kiekybę nusako jį sudarančių intervalų dydžių suma, atmetus pasikartojantį bendrą dermės laipsnį (pagal formulę: c=a+b-1). Antai sekunda ir tercija sudaro kvartą (2+3-1=4), dvi tercijos – kvintą, dvi kvartos – septimą ir pan.
Vokietijos Vyriausybė

Vokietijos Vyriausybė (vok. Deutsche Bundesregierung) – nacionalinė Vokietijos Federacinės Respublikos Vyriausybė, federalinių ministrų kabinetas (vok. Bundeskabinett – 'Sąjungos kabinetas').
Tahaa

Tahaa (pranc. Tahaa:; tait.: Taha’a) – sala Prancūzijos Polinezijoje, Draugijos salose (Pavėjinių salų grupėje), 5 km į šiaurę nuo Raiatea salos (apribota su ja bendru rifu ir lagūna, todėl dažnai laikoma viena sala). Sudaro Tahaa komuną. Plotas 90,2 km². Gyvena 4,8 tūkst. gyventojų. Gyventojų tankumas – 54 žm./km². Svarbiausia gyvenvietė – Patio.
Sala kalnuota; vulkaninės kilmės. Aukščiausia vieta – Ohiri k. (590 m). Tahaa saloje išauginama net 80 % Prancūzijos Polinezijos vanilės produkcijos. Dėl šios priežasties Tahaa dažnai vadinama „Vanilės sala“ (l'île vanille). Taip pat salos apylinkėse randami aukštos kokybės perlai.
Seniau polineziečių buvo vadinama Uporu vardu.